จบด้วยดี เจ้าของยอมให้มูลนิธิฯ ดูแล ลิงมะลิ แต่ขอมาเยี่ยมเป็นระยะ (คลิป)
มูลนิธิเพื่อนสัตว์ป่า เผย ลิงมะลิถูกลิงตัวอื่นกัด อิจฉาที่เจ้าของนำขนมมาให้ พบก่อนหน้านี้เจ้าของเลี้ยงผิดวิธีจนลิงอ้วน น้ำตาลในเลือดสูง ลั่น ส่งคืนไม่ได้เพราะผิดกฎหมาย ด้านเจ้าของยอมให้มูลนิธิฯ ดูแลต่อ,จากกรณีโลกออนไลน์แชร์คลิป ,มะลิ, ลิงแสมเพศเมีย อายุ 3 ปี ที่เกาะลูกกรงเช็ดน้ำตาให้เจ้าของ คือ นางเหลา บาตรงูเหลือม อายุ 44 ปี ชาว อ.ท่ายาง จ.เพชรบุรี หลังถูกนำมาเลี้ยงที่มูลนิธิฯ นั้น,ล่าสุด (7 มี.ค.61) ผู้สื่อข่าวได้ลงพื้นที่ตรวจสอบเหตุการณ์ที่เกิดขึ้นว่า พบว่า ลิงได้ถูกสิ่งไปยังมูลนิธิเพื่อนสัตว์ป่า ซึ่งตั้งอยู่ที่บริเวณวัดเขาลูกช้าง อ.ท่ายาง จ.เพชรบุรี มี นายเอ็ดวิล วีค เป็นเลขาธิการมูลนิธิฯ เปิดเผยว่า เมื่อต้นเดือนม.ค.ที่ผ่านมา มีผู้หญิงคนหนึ่งติดต่อเข้ามาทางมูลนิธิฯ ขอให้ไปรับลิงแสม อายุประมาณ 3 ปี เป็นเพศเมีย เนื่องจากถูกนำมาเลี้ยงตั้งแต่เล็ก ขณะนี้เริ่มโตและกัดเจ้าของ ทางมูลนิธิฯ จึงส่งสัตวแพทย์ไปตรวจสอบดูว่าจริงหรือไม่ โดยพบว่า มีการเลี้ยงดูแบบผิดวิธี ไม่มีกรง ใช้เชือกยาวประมาณ 1 เมตร ผูกติดไว้กับต้นไม้ในบริเวณบ้าน จึงพิจารณาว่า ต้องรับไปอนุบาลต่อและต้องปรับเปลี่ยนพฤติกรรมที่ถูกคนเลี้ยงจนสภาพหมดความเป็นสัตว์ป่าไปแล้ว อีกทั้งอาหารที่เลี้ยงก็เป็นอาหารที่มนุษย์กิน เช่น ปีโป้ ไอติมบ้าง ลิงมีสภาพอ้วน จึงได้ทำหนังสือมอบลิงให้ทางมูลนิธิฯไปดูแลต่อ,จากนั้นทางมูลนิธิฯ ก็ได้แจ้งการรับมอบดังกล่าวไปยังสำนักบริหารพื้นที่อนุรักษ์ที่ 3 สาขาเพชรบุรี เพื่อให้รับทราบและมีการรับลิงแสมซึ่งเป็นสัตว์ป่าคุ้มครองไว้ดูแลรักษาไว้เป็นการชั่วคราว เนื่องจากเจ้าของเดิมไม่มีหลักฐานในการครอบครองอย่างถูกกฎหมาย ซึ่งทางสำนักบริหารพื้นที่อนุรักษ์ที่ 3 สาขาเพชรบุรีก็มีหนังสือแจ้งรับทราบไว้แล้วในเบื้องต้น ต่อมาพบว่า เจ้าของเดิม ได้แวะเวียนมาเยี่ยมลิงมะลิเกือบทุกวัน ทำให้การปรับพฤติกรรมของลิงไม่เป็นไปตามลำดับที่ทางมูลนิธิฯได้วางแผนไว้ และมีการนำเอาอาหารประเภทขนมและไอติม มาให้ลิงมะลิกินเป็นประจำ จึงทำให้ลิงตัวอื่นๆ ที่อยู่รอบๆ ซึ่งไม่ได้กินมีอาการอิจฉา และทะเลาะกันจนมีการกัดกันเป็นแผลที่หาง แม้ว่าลิงมะลิจะถูกขังไว้ในกรงอนุบาลเพียงตัวเดียว ทางสัตวแพทย์ได้ทำการรักษาและตัดสินใจตัดส่วนหางที่เป็นแผลและเกรงว่าจะเกิดอาการอักเสบและติดเชื้อได้ แต่เจ้าของเดิมไปเข้าใจอย่างไรไม่ทราบจึงมีการไปโพสต์ว่ามะลิเครียดไม่ยอมกินอะไรจนผอมและกัดหางตัวเองขาด มะลิ,หลังรับตัวมาเราตรวจร่างกายพบว่ามีระดับน้ำตาลในเลือดสูงเพราะกินของหวานมาก เช่น ขนม และไอติม จึงต้องปรับเปลี่ยนพฤติกรรมให้กินอาหารลิง ซึ่งก็มีพวกใบไม้ ผักชนิดต่างๆ ไข่ต้ม และเนื้อไก่สุก ซึ่งเขาก็ปรับตัวได้ แม้จะกินอาหารไม่เท่าเดิม เพราะเราต้องฝึกเขา เดิมเขาอ้วนมาก การที่จะมารับลิงมะลิกลับไป ทางมูลนิธิเพื่อนสัตว์ป่า ไม่ได้เป็นเจ้าของ และเราก็ได้แจ้งการได้มาของลิงแสมตัวนี้ไปยังสำนักบริหารพื้นที่อนุรักษ์ที่ 3 สาขาเพชรบุรีแล้วว่า รับมาเพื่อการดูแลรักษาไว้ชั่วคราว เพื่อเขากลับสู่สภาพปกติ ก็เป็นอำนาจของทางสำนักฯว่า จะให้ทางมูลนิธิฯทำอย่างไรต่อไป เช่น เขาจะรับกลับไปปล่อยคืนสู่ธรรมชาติ หรือไปไว้ที่ศูนย์เพาะเลี้ยงสัตว์ป่าของทางกรมอุทยานแห่งชาติ สัตว์ป่าและพันธุ์พืชที่ไหน หรือจะให้ทางมูลนิธิฯเลี้ยงดูเป็นการฝากไว้ก็ย่อมทำได้ แต่ขึ้นอยู่กับทางสำนักฯเท่านั้น หากเรามอบคืนให้เจ้าของเดิมไป ก็เท่ากับว่าทางมูลนิธิฯกระทำผิดกฎหมายเสียเอง,นอกจากนี้ นายเอ็ดวิล ได้เดินไปอุ้มมะลิออกมาให้ผู้สื่อข่าวดู พบว่า มะลิมีอาการเป็นปกติ และเล่นหยอกล้อกับเอ็ดวิลอย่างสนิทสนม ไม่ได้มีอาการซึมเศร้าหรือเครียดแต่อย่างใด ส่วนแผลที่หาง พบว่ามีการทำบาดแผลโดยสัตวแพทย์ของมูลนิธิเป็นอย่างดี และลิงไม่มีสภาพเจ็บปวดแต่อย่างใดแต่กลับเล่นหยอกล้อ ลูบและจับเส้นผมของเอ็ดวิลเหมือนกับการหาเห็บหมัดให้กับเพื่อนลิงทั่วไป จนเป็นที่น่ารักน่าเอ็นดูเป็นอย่างยิ่ง,ช่วงสายวันเดียวกัน พบว่า นางเหลา บาตรงูเหลือม พร้อมด้วยพี่ชาย พี่สาว และลูกสาวรวม 4 คน เดินทางมาที่มูลนิธิเพื่อนสัตว์ป่าเช่นเมื่อวาน เพื่อขอรับมะลิคืน โดยนางเหลา ได้เล่าความห่วงหาอาธรณ์ระหว่างตนเอง สามีและลูกๆ กับมะลิ และเห็นว่ามะลิ ผอมคงจะกินอะไรไม่ได้ โดยนายเอ็ดวิลก็ได้อธิบายขั้นตอนของกฎหมายให้ทั้ง 4 คนฟังว่ามันติดขัดด้วยข้อกฎหมาย เนื่องจากอำนาจการจะมอบลิงซึ่งเป็นสัตว์ป่าคุ้มครองที่ไม่มีหลักฐานการได้มาอย่างถูกกฎหมายนั้นทำไม่ได้ เพราะหลังจากรับมะลิมาทางมูลนิธิฯก็ได้แจ้งการรับมาดูแลรักษาชั่วคราวไปแล้วต้องให้หน่วยงานมีหนังสืออนุญาตจึงจะมอบให้ต่อไปได้ ,ขณะเดียวกัน สื่อมวลชนที่อยู่ในเหตุการณ์ ได้ร่วมกันพูดคุยเพื่อทำความเข้าใจกับนางเหลาและครอบครัว และนำภาพขณะที่นายเอ็ดวิลได้นำมะลิออกมาให้ผู้สื่อข่าวดูว่า มะลิไม่ได้ซึมเศร้าหรือเครียดแต่อย่างใด มะลิ มีสภาพเป็นปกติและเล่นและหยอกล้อกับเอ็ดวิลอย่างสนิทสนม และมีสภาพเป็นปกติ คาดว่า ด้วยความผูกพันระหว่างนางเฉลาและครอบครัวคิดไปเองมากกว่า มะลิอยู่ในระหว่างการปรับพฤติกรรม และอาหารที่เลี้ยงมาแบบผิดวิธี และมีสภาพอ้วนเผละ ไม่ใช่ว่าซึมเศร้าและกินได้น้อยจนผอมอย่างที่พูดกัน ,ซึ่งหลังจากนางเฉลาและครอบครัวเห็นภาพที่ ผสข.บันทึกไว้ก่อนหน้า จึงเริ่มมีอาการสบายใจขึ้น และเริ่มรับฟังคำแนะนำจากผู้ที่อยู่ในเหตุการณ์รวมทั้งพี่ชายซึ่งเคยเป็นเจ้าหน้าที่ป่าไม้ที่มาด้วยกันว่า ขณะนี้เท่าที่ดูแล้ว มะลิก็ถูกเลี้ยงดูอย่างดี มีสัตวแพทย์ประจำคอยดูแล อีกทั้งยังเป็นสัตว์ป่าคุ้มครองที่ได้มาโดยไม่มีหลักฐานที่ถูกต้องตามกฎหมาย ซึ่งหากทางมูลนิธิฯให้ไปก็ผิดกฎหมายด้วยเช่นกัน และต้องตัดใจเพราะหากนำกลับไปมะลิก็จะอยู่แบบมีปัญหา ในอนาคต เช่น เมื่อช่วงมีสภาวะเป็นสัตว์ที่ต้องเจริญพันธุ์ และอาจถูกคนกลั่นแกล้งแจ้งให้หน่วยงานที่เกี่ยวข้องมาจับกุมเพราะเป็นการเลี้ยงโดยผิดกฎหมาย และมั่นใจว่าที่มูลนิธิเพื่อนสัตว์ป่า มีมาตรฐานในการดูแลรักษาสัตว์ป่าที่เจ็บป่วยและการปรับพฤติกรรมสัตว์ที่เปลี่ยนไปให้คืนสู่สภาพได้เป็นอย่างดี,หลังจากพูดคุยกันจนเข้าใจนางเหลาและครอบครัว ก็ได้ กล่าวขอบคุณทางมูลนิธิเพื่อนสัตว์ป่า และขอให้ทางมูลนิธิฯเลี้ยงดูไว้อย่าส่งมอบให้ไปอยู่ที่อื่น เพราะขณะนี้มั่นใจแล้วว่า ที่มูลนิธิฯมีการดูแลได้เป็นอย่างดี แต่ขอมาเยี่ยมเป็นระยะๆ โดยจะเว้นระยะการมาเยี่ยมให้ห่างขึ้นเพราะหากมาบ่อย มะลิก็จะปรับตัวไม่ได้ และได้ขอไปเยี่ยมมะลิอีกครั้งก่อนเดินทางกลับไป.
มูลนิธิเพื่อนสัตว์ป่าเผย ลิงมะลิถูกลิงตัวอื่นกัด อิจฉาที่เจ้าของนำขนมมาให้ พบก่อนหน้านี้เจ้าของเลี้ยงผิดวิธีจนลิงอ้วน น้ำตาลในเลือดสูง ลั่น ส่งคืนไม่ได้เพราะผิดกฎหมายด้านเจ้าของยอมให้มูลนิธิ
ลิงมะลิ,ลิง,ลิงเช็ดน้ำตา,มูลนิธิเพื่อนสัตว์ป่า,ข่าวโซเชียล,ข่าวทั่วไป